CELEX: 32006R0781
Language: fi
Date: 2006-05-24 00:00:00
Title: Komission asetus (EY) N:o 781/2006, annettu  24 päivänä toukokuuta 2006 , tiettyjen tavaroiden luokittelusta yhdistettyyn nimikkeistöön

25.5.2006   
            
            
               FI
            
            
               Euroopan unionin virallinen lehti
            
            
               L 137/15
            
         
      KOMISSION ASETUS (EY) N:o 781/2006,
   annettu 24 päivänä toukokuuta 2006,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä toukokuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. asetus sellaisena kuin se on viimeksi muutettuna asetuksella (EY) N:o 486/2006 (EUVL L 88, 25.3.2006, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perustelut
               
            
                  (1)
               
               
                  (2)
               
               
                  (3)
               
            
                  Luja pahvirasia, jossa on erillinen kansi (ilman saranoita tai sulkimia), ja molempien osien ulkopinta on paperia. Rasian koko on 5,5 cm (pituus) × 4,5 cm (leveys) × 3 cm (korkeus). Kannessa on koristeena tekstiilinauha.
                  Rasiassa on 1 cm:n paksuinen, leveydeltään ja pituudeltaan rasian pohjan kokoinen, irrotettavissa oleva synteettistä materiaalia oleva tyyny. Tyyny on solumuovia, ja sen yläpinta on päällystetty samettia muistuttavalla nukkaisella tekstiiliaineella. Tyynyn keskellä on puoliympyrän muotoinen tyynyn läpi leikattu lovi, joka on suunniteltu korun (esim. sormuksen) säilyttämiseen.
                  (korurasia)
                  (Katso valokuvat nro 637 A + B + C) (1)
                  
               
               
                  4202 99 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 48 ryhmän 2 huomautuksen h alakohdan sekä CN-koodien 4202 ja 4202 99 00 nimiketekstien mukaan.
                  Pahvin lujuus osoittaa että tavara soveltuu pitkäaikaiskäyttöön. Lisäksi tyynyn mittojen (tehty rasiaan sopivaksi, sen paksuus), sen ulkonäön (muistuttaa nukkakangasta) ja etenkin tyynyleikkauksen muodon johdosta tavara on ”korurasioiden” kaltainen kannellinen säilytysesine. Se on tehty yhden korun säilyttämiseen. Ks. nimikettä 4202 koskevien HS-selitysten seitsemäs kohta.
                  Lisäksi tavara on päällystetty paperilla, joten se täyttää nimikkeen 4202 toisessa osassa säilytysesineille asetetetut edellytykset.
                  Tavaran objektiivisten ominaisuuksien (luja pahvi, tyynyn erityispiirteet) vuoksi sitä voidaan pitää tietyn esineen, tässä tapauksessa korun, säilytykseen tarkoitettuna tavarana. Tämän vuoksi se on nimikkeen 4202 toisessa osassa mainittu tavara, eikä sitä siksi luokitella 48 ryhmään tätä ryhmää koskevan 2 huomautuksen h alakohdan mukaisesti. Ks. myös nimikettä 4819 koskevien HS-selitysten A osan ensimmäisen kohdan ensimmäinen virke.
               
            
         
      
         
      
         
      
         (1)  Valokuvat ovat ainoastaan ohjeellisia.